Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU)

**Republika Slovenija, Upravna enota Ljubljana**, Linhartova cesta 13, 1000 Ljubljana,

objavlja javni natečaj za zasedbo prostega uradniškega delovnega mesta:

VIŠJI SVETOVALEC (šifra DM 422) v Sektorju za matične zadeve, tujce in državljanstva, v Oddelku za tujce Upravne enote Ljubljana, s 6-mesečnim poskusnim delom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) oz. najmanj visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. najmanj magistrsko izobraževanje (druga bolonjska stopnja) / magistrska izobrazba (druga bolonjska stopnja),
* najmanj 4 leta delovnih izkušenj,
* opravljen strokovni izpit iz upravnega postopka,
* opravljeno usposabljanje za imenovanje v naziv,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe. V kolikor je kandidat delovne izkušnje pridobival s študentskim delom, je potrebno navesti število opravljenih ur.

Pri izbranemu kandidatu se bo preverjalo, ali ima opravljeno usposabljanje za imenovanje v naziv, v nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti obvezno usposabljanje, v skladu z 89. členom Zakona o javnih uslužbencih.

Izbrani kandidat, ki strokovnega izpita iz upravnega postopka nima opravljenega, ga mora opraviti najkasneje v treh (3) mesecih po sklenitvi delovnega razmerja.

Delovno področje:

* vodenje in odločanje v najzahtevnejših upravnih postopkih na prvi stopnji,
* vodenje in odločanje zahtevnih upravnih postopkih na prvi stopnji,
* sodelovanje pri oblikovanju sistemskih rešitve in drugih najzahtevnejših gradiv,
* samostojna priprava zahtevnih analiz, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* opravljanje drugih nalog podobne zahtevnosti.

**Prijava se odda na predpisanem OBRAZCU**, ki je sestavni del javnega natečaja in mora vsebovati:

* 1. izjavo kandidata o izpolnjevanju pogoja zahtevane izobrazbe, iz katere mora biti razvidna raven ter leto in ustanova, na kateri je bila izobrazba pridobljena,
	2. izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo ravni izobrazbe, ki je bila zahtevana za to delovno mesto,
	3. izjavo kandidata, da:
		+ - * je državljan Republike Slovenije,
				* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
				* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
	4. izjavo kandidata , da za namen tega natečajnega postopka dovoljuje Upravni enoti Ljubljana pridobitev podatkov iz 3. točke iz uradnih evidenc,
	5. izjavo kandidata, da je seznanjen in dovoljuje, da bo Upravna enota Ljubljana podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

V izbirni postopek se, v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list Republike Slovenije, številka 139/06 in 104/10), ne bodo uvrstili kandidati, ki ne izpolnjujejo natečajnih pogojev.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo na delovnem mestu Višji svetovalec opravljal v nazivu Višji svetovalec III (izhodiščni plačni razred: 22 oziroma 2.332,62 evra bruto), pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24), z možnostjo napredovanja v naziv Višji svetovalec II in Višji svetovalec I.

Izbrani kandidat bo delo opravljal v prostorih Upravne enote Ljubljana, v Sektorju za matične zadeve, tujce in državljanstva, v Oddelku za tujce, Tobačna ulica 5, Ljubljana, oziroma v drugih uradnih prostorih Upravne enote Ljubljana.

Uradnik opravlja delo na področju izdaje/podaljšanja dovoljenj za tujce ter izdaje potrdil o prijavi prebivanja za državljane EU, ki želijo prebivati v Republiki Sloveniji. V okviru svojih pooblastil vodi najzahtevnejše postopke na podlagi Zakona o tujcih in ZUP-a (pregleduje dokumentacijo, pošilja stranki poziv za dopolnitev vloge ter izvaja morebitne ustne obravnave).

Kandidat **vloži prijavo v pisni obliki** [**na priloženem obrazcu**](http://www.mju.gov.si/fileadmin/mju.gov.si/pageuploads/mju_dokumenti/DOK/32-JN_obrazec.doc), ki jo pošlje v zaprti ovojnici z označbo: "za javni natečaj za prosto uradniško delovno mesto Višji svetovalec v Sektorju za matične zadeve, tujce in državljanstva, v Oddelku za tujce, številka 110-79/2025-6224« na naslov: Upravna enota Ljubljana, Linhartova cesta 13, 1000 Ljubljana, in sicer **v roku osem (8) dni** po objavi na osrednjem spletnem mestu državne uprave, portalu GOV.SI. Za pisno obliko prijave se šteje tudi elektronska oblika, poslana na elektronski naslov: **ue.ljubljana@gov.si****,** pri čemer veljavnost prijave ni pogojena z elektronskim podpisom. Zadnji dan za prijavo je 22. 10. 2025.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

*Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo UEL dobi po e-pošti, se namreč natisne) prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.*

Obvestilo o končanem izbirnem postopku bo objavljeno na osrednjem spletnem mestu državne uprave, portalu GOV.SI. Kandidati bodo o izbiri pisno obveščeni najkasneje v roku 15 dni  po izbiri. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o izvedbi javnega natečaja daje Maša Butina, vsak delavnik med 9. in 11. uro (telefonska številka 01/306 31 28).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.